google/wiki40b huggingface dataset:
Konstantin Novoselov

Sir Konstantin Sergeevich Novoselov FRS FRSC FInstP                  (lahir 23 Ogos 1974) ialah ahli fizik Russia-British, dan Profesor di Pusat Advanced 2D Materials, Universiti Kebangsaan Singapura. Beliau juga ialah Profesor Langworthy di Sekolah Fizik dan Astronomi di Universiti Manchester. Kerja beliau terhadap grafen bersama Andre Geim melayakkan mereka menerkma Hadiah Nobel dalam Fizik pada 2010.
Mia Ahmad

Kehidupan awal

Mia dilahirkan sebagai Samihah binti Ahmad Baderi di Taiping, Perak kepada keluarga warisan Perak dengan keturunan jauh Pattani. Beliau ialah anak keempat daripada lima adik-beradik dan mendapat pendidikannya di SMK Treacher Methodist Girls School dan mempunyai kelulusan Sijil Pelajaran Malaysia (SPM).

Kerjaya

Mia memulakan kerjaya awalnya dalam bidang penerbangan sebagai pramugari di syarikat penerbangan komersial tempatan, AirAsia X dan Emirates Airline selama kira-kira 4 tahun sebelum terjun ke dalam dunia hiburan tanah air. Selepas meninggalkan kerjayanya sebagai pramugari, Mia mula melibatkan diri dalam bidang permodelan dan terbabit dalam iklan TV. Beliau muncul dalam iklan Oral B dan Nestle Nan Grow sebelum dia menjadi aktif ke dalam bidang lakonan sehingga hari ini.
Selepas mendapat peranan sampingan dalam beberapa drama televisyen, beliau mendapat peranan pertamanya dalam siri drama Ku Tak Rela untuk slot Azalea (TV3)  diikuti oleh slot drama popular untuk Slot Akasia TV3, Hati Perempuan bersama-sama dengan bintang yang semakin bersinar, Saharul Ridzwan.
Mia juga dahulu merupakan duta jenama tudung, MumuScarves dan produk kecantikan, Pesona Ayu Skincare. Kini, beliau telah mengasaskan produk kecantikannya sendiri yang diberi label Absolue by Mia Ahmad. Setakat ini, Absolue by Mia Ahmad telah melancarkan dua produk, iaitu minyak wangi yang diberi nama Sweetness by Mia Ahmad dan celak mata yang bernama Kohl Lashes by Mia Ahmad. Satu lagi jenama iaitu tudung yang berumbai di bawah label Tassel by Mia Ahmad.

Kehidupan peribadi

Pada 13 Januari 2017 jam 10:18 pagi, dengan sekali lafaz, Mia Ahmad telah diijabkabulkan dengan pemain bola sepak iaitu penjaga gol pasukan Johor Darul Takzim, Mohd Izham Tarmizi yang tiga tahun lebih muda daripadanya. Majlis akad nikah Mia dan Izham berlangsung di Villa Sentosa, Taiping, Perak dan dihadiri 200 orang tetamu terdiri daripada keluarga serta rakan-rakan. Pasangan tersebut dinikahkan oleh jurunikah Ustaz Abdul Rashid Azidin dengan disaksikan oleh bapa pengantin perempuan, Ahmad Baderi Mohamad.
Pada 28 September 2018, Mia dan Izham dikurniakan anak lelaki.
Pengeboman kereta berani mati Aleppo 2017

Serangan

Serangan itu berlaku di daerah Al-Rasyideen, di pinggir barat bandar Aleppo, pada kira-kira jam 15:30 waktu tempatan. Menurut wartawan, bom itu diletakkan di dalam kereta dan mula mengedarkan makanan ringan untuk menarik perhatian kanak-kanak. Kereta tersebut diletakkan berhampiran dengan konvoi bas yang berhenti di pusat pemeriksaan pemindahan penduduk pelarian. Laporan awal menunjukkan bahawa beberapa dozen orang telah terbunuh, tetapi jumlah kematian yang disahkan meningkat kepada 126 orang mangsa pada hari berikutnya, menurut Balai Cerap Syria bagi Hak Asasi Manusia. Ahli pemerhati berkata, seramai 109 orang yang terkorban adalah pelarian, termasuk 68 orang kanak-kanak, dengan pejuang baki pemberontak dan pekerja bantuan, walaupun jurucakap kumpulan pemberontak Ahrar Al-Sham berkata kira-kira 30 orang anggotanya terbunuh. Menurut kumpulan pertahanan awam White Helmets, seramai 55 orang cedera. Pengeboman ini mengakibatkan penggantungan pemindahan selama beberapa hari. Mereka menyambung semula proses pemindahan pada 19 April 2017 dengan keselamatan yang lebih ketat di pusat pemeriksaan Al-Rasyideen itu. Tiga hari selepas pengeboman, seorang jurucakap PBB berkata bahawa pengeboman itu adalah "mungkin bermotifkan jenayah perang" berdasarkan penyiasatan daripada rakaman sebelum pengeboman berlaku.

Reaksi awam

Setiausaha Agung Pertubuhan Bangsa-Bangsa Bersatu, António Guterres meminta agar semua pelarian perlu menunggu selama dua ke tiga hari untuk dipindahkan semula. Pope Francis mengutuk pengeboman tersebut, beliau menyifatkan satu "serangan keji pada penyerang yang melarikan diri terhadap pelarian yang terkorban". Jurucakap Kementerian Luar Iran, Bahram Qassem menyelar serangan tersebut adalah "perbuatan jenayah yang memalukan oleh pengganas Takfiri". Manakala Kementerian Luar Turki berkata, serangan itu "telah menunjukkan sekali lagi keperluan untuk mengukuhkan perjanjian gencatan senjata". Robert Fisk, menulis secara bebas, mengkritik kerajaan Amerika Syarikat yang pilih kasih mengenai serangan itu, dengan tindakan berdiam diri ke atas pengeboman dengan tindak balas kepada serangan kimia di Khan Shaykhun awal bulan lalu. Beliau juga berkata "selepas pengeboman bunuh diri hujung minggu ini Rumah Putih tidak berkata apa-apa dan hanya menyifatkan sebagai pembunuhan mangsa yang tidak bersalah."
Abadijaya

Poskod

Poskod yang digunakan di Abadijaya adalah 16417. Terdapat 11 buah desa di dalam daerah kecamatan Sukmajaya.
Jahanabad

Demografik 2001

Menurut bancian India pada tahun 2001, Jahanabad memiliki bilangan penduduk seramai 12,420. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Jahanabad memiliki kadar pendidikan (kebolehan membaca) 37%, di bawah kadar purata kebangsaan 59.5%; dengan 66% lelaki dan 34% wanita mampu membaca. 19% dari populasi berusia di bawah 6 tahun. (2001)
Filem Hoot

Pelakon

Filem ini turut disertai oleh beberapa orang pelakon terkenal, antaranya adalah Logan Lerman, Luke Wilson, Brie Larson

Ringkasan

Seorang pemuda (Lerman) bergerak dari Montana ke Florida dengan keluarganya, di mana beliau terpaksa untuk melibatkan diri dalam perjuangan untuk melindungi populasi burung hantu terancam.
Kampung Baru Alor Malai

Poskod

Poskod yang digunakan di Kampung Baru Alor Malai, Alor Setar, Kedah adalah 05460.
Assam

Etimologi

Assam dipanggil Pragjyotishpura dalam Mahabharata; dan Kamarupa pada alaf pertama. Setelah Kamarupa berpecah-belah pada abad ke-12, kerajaan Ahom diasaskan pada abad ke-13 oleh Sukaphaa, seorang putera Shan yang menyatukan tatenegara tersebut dan kerajaan ini berkekalan selama 600 tahun berikutnya. Meskipun asal-usul nama Assam yang setepatnya masih tidak jelas, konsensus akademik bersetuju bahawa nama ini berkait rapat dengan kerajaan Ahom (asalnya dipanggil Kerajaan Assam). Assam mempunyai tradisi fahaman Buddha yang kuat.
Wilayah British selepas tahun 1838 dan negeri India selepas tahun 1947 dikenali sebagai Assam. Pada 27 Februari 2006, Gabenor Assam memulakan proses menukar nama negeri ini kepada Asom, dalam satu langkah kontroversi yang ditentang oleh rakyat dan pertubuhan politik.
Speedy Gonzalez

Speedy Gonzales (atau González), adalah satu watak kartun animasi yang dicipta oleh Warner Brothers untuk siri kartun Looney Tunes dan Merrie Melodies.

Karektor

Speedy boleh berlari dengan amat pantas dan mempunyai pelat ataupun aksen percakapan gaya Mexico. Selalunya dia memakai sebuah sombrero berwarna kuning dan berbaju dan berseluar warna putih.

Sejarah

Speedy mula muncul tahun 1953 di dalam epison kartun Cat-Tails for Two yang diarahkan oleh Robert McKimson. Watak asal Speedy Gonzalez lebih mudah, lebih kurus dan lebih kelihatan seperti tikus dan mempunayi gigi hadapan bersalut emas.
2 Tahun kemudian, Friz Freleng dan animator Hawley Pratt membuat olahan semula watak Speedy Gonzalez seperti wataknya yang ada sekarang. Watak baru ini mula muncul dalam episod "Speedy Gonzalez" arahan Friz Freleng dan dibintangi oleh Sylvester, watak kucing yang masyhur itu, yang menggangu sekumpulan tikus. Tikus-tikus tersebut meminta bantuan Speedy Gonzalez dengan teriakan "¡Arriba! ¡Arriba! ¡Ándale! ¡Ándale!" (disuarakan oleh Mel Blanc). Sylvester kemudiannya mendapat balasan sewajarnya. Kartun ini memenangi anugerah Best Short Subject di Anugerah Akademi tahun 1955.
Stesen MRT Tampines

Kegangguan Perkhidmatan 2003

Pada 8 Ogos 2003, sebuah keretapi ke arah Boon Lay mengalami keputusan elektrik pada 10.13pm dan berhenti di landasan antara Pasir Ris dan Tampines. Keretapi yang kosong digunakan untuk menarik keretapi tersebut ke stesen Tampines dan perkhidmatan bermula semula pada 10.35pm.
21 minit nanti, elektrik diputuskan lagi, sekarang di bentangan sama, tetapi di kedua-dua arah. Pekerja-pekerja boleh sahaja membaiki landasan untuk perkhidmatan ke Pasir Ris sebelum stesen ditutup. 73 penumpang terperangkap di keretapi ke barat.
Pada kedua-dua kelewatan, perkhidmatan ke timur berhenti di Tampines.

Kegangguan Perkhidmatan 2007

Kira-kira 8:58am pada 19 April 2007, sebahagian landasan dari Tampines ke Pasir Ris tidak berfungsi dengan betul. Apabila masalah tersebut sedang diperbaikikan, pekerja-pekerja SMRT terpaksa mengosongkan stesen Pasir Ris. Sebagai kesan, semua keretapi ke timur hendaklah berhenti perkhidmatan di Tampines dan berpusing balik ke Boon Lay. Penumpang-penumpang yang dilibatkan boleh mengambil perbayaran mereka balik di kaunter-kaunter TransitLink dalam masa 3 hari. Perkhidmatan biasa menyambung pada 9.28am.

Kecederaan 2007

Pada 11.00am 7 Mei 2007, seorang lelaki berumur kira-kira 50 tahun terketuk kepalanya di keretapi yand sedang datang dan dapat kakinya terperangkap di dalam jurang antara platform dan keretapi. Perkhidmatan ke barat ditangguh untuk 8 minit.

Kematian 2007

Pada 7 Ogos 2007, seorang lelaki Cina yang berumur 48 tahun terjatuh ke atas landasan ke barat. Dia telah diumumkan mati pada 6.45pm.

Kegangguan Perkhidmatan 2008

Pada 21 Januari 2008, sebuah keretapi digunakan untuk kerja-kerja penyelenggaraan yang sedang memperbaiki landasan dari Tampines ke Simei berosak, menyebabkan ketangguhan perkhidmatan dari Pasir Ris ke Tanah Merah dari 5.28am sehingga 12.45pm ke kedua-dua arah, terlibatkan 57,000 komuter.
Proton Saga

Proton Iswara

Pada tahun 1992, model facelift Proton Saga telah dilancarkan dan dinamakan sebagai Proton Saga Iswara, atau Proton Iswara yang dinamakan sempena spesis rama-rama di Sarawak. Model tersebut sangat popular di kalangan pemandu teksi dan ada di antaranya yang diubahsuai sebagai kenderaan gas asli. Di UK, model Iswara pula menggunakan sistem suntikan bahan api dan penukar bermangkin serta dinamakan sebagai Proton MPi.

Penamaan semula

Pada tahun 2001, Proton mengubahsuai sedikit bahagian luaran Iswara untuk menampakkan imej sporty dan model tersebut hanya boleh didapati dalam warna perak sahaja. Pada tahun 2003 pula, Proton sekali lagi mengubahsuai bahagian luaran Iswara dan bahagian dalamannya diberikan reka bentuk baru berinspirasikan model kereta Lotus Elise dengan panel digital yang memuatkan tolok suhu, tolok bahan api serta odometer. Enjinnya juga ditala untuk menaikkan kuasa kudanya kepada 83 bhp. Model tersebut yang hanya didapati dalam pilihan enjin 1.3L dinamakan semula sebagai Proton Saga LMST.
Ruhwinkel

Ruhwinkel merupakan sebuah kawasan perbandaran terletak di daerah Plön, Schleswig-Holstein, Jerman.
Sekolah Kebangsaan Orang Kaya Mohammad

Sejarah

Pada tahun 1912, Kerajaan Rajah Brooke telah menubuhkan sekolah rendah pertama di Bandar Bintulu, iaitu Orang Kaya Mohammad School (OKMS). Pada awal penubuhannya, sekolah ini diterajui oleh seorang tenaga pengajar iaitu Cikgu Abdul Rahman bin Kassim dan mempunyai bilangan murid sebanyak 30 orang. 10 tahun kemudian, bilangan murid semakin bertambah kepada 130 orang dengan dua orang guru. Oleh itu, Kerajaan Brooke telah bersetuju untuk membina sebuah lagi bangunan bagi kemudahan pengajaran dan pembelajaran.
Tapak asal sekolah ini terletak di Tugu Council Negeri di tengah kota Bintulu pada ketika ini. Akibat daripada Perang Dunia Kedua, bangunan asal telah mengalami kerosakan yang amat teruk. Oleh itu, pihak kerajaan Sarawak telah membina bangunan sementara di Kampung Sinong. Pada tahun 1952, masyarakat tempatan telah bersepakat untuk membina satu bangunan kekal untuk keselesaan para murid sekolah. Oleh itu, satu jawatankuasa telah ditubuhkan untuk mengutip derma bagi membiayai kos pembinaan bangunan baru. Tanggal 15 Februari 1953, bangunan sementara telah dirobohkan bagi memberi laluan kepada pembinaan bangunan kekal. Dua orang tukang, Tuan Haji Pengiran Kasim dan Enche Mahmud menawarkan diri secara sukarela untuk membina bangunan sekolah yang baru. Sesi persekolahan telah dijalankan di rumah Cikgu Masleh, rumah Pengiran Hamzani bin Pengiran Abil dan di bangunan Court Malay. Pada tahun 1964, sebuah lagi bangunan kayu telah didirikan bagi menampung bilangan pelajar yang semakin meningkat saban tahun. Bangunan konkrit pula mula dibina pada tahun 1978.

Asal nama sekolah

Kira-kira 150 tahun yang dahulu, Negeri Sarawak berada di bawah naungan Kerajaan Melayu Brunei Darusalam. Pada ketika itu, Sultan Brunei telah melantik beberapa penduduk tempatan untuk menjadi wakil diraja untuk menjaga keamanan dan keharmonian di daerah Bintulu. Salah seorang ketua masyarakat yang dilantik ialah Mohammad bin Sungan atau lebih dikenali oleh penduduk tempatan sebagai Orang Kaya Pemanca Mohammad. Beliau merupakan seorang ketua yang adil, bijaksana dan amat dihormati oleh penduduk tempatan. Oleh itu, bagi mengenang jasa baik beliau, nama beliau telah diabadikan dengan nama sekolah pertama yang dibina di Bintulu.

Lagu sekolah

Orang Kaya Mohammad,
Budimu jadi sanjungan,
Membimbing mendidik,
Tuju ke puncak jaya,
Inilah bakti mulia,
Berusaha setiap masa,
Menempuh cabaran masa,
Ilmu dituntut hingga berjaya,
Usaha tambah jaya.

Mata pelajaran

Berpaksikan Falsafah Pendidikan Kebangsaan dan Kemahiran Bersepadu Sekolah Rendah, SK Orang Kaya Mohammad menyediakan pengajaran bagi memberi pengetahuan asas seperti Membaca, Menulis dan Mengira (3M) kepada pelajar. Murid juga diajar berpandukan sistem Ujian Penilaian Sekolah Rendah (UPSR) yand merangkumi subjek Bahasa Malaysia, Bahasa Inggeris, Matematik dan Sains. Selain itu, mata pelajaran lain juga diajar, antaranya, Kajian Tempatan, Kemahiran Hidup Bersepadu, Pendidikan Islam, Pendidikan Moral, Pendidikan Muzik dan banyak lagi.
Selain itu, SK Orang Kaya Mohammad juga menyediakan Kelas Kemahiran Khas bagi golongan Orang Kelainan Upaya (OKU) dan kelas pra-sekolah.
Saisseval

Saisseval ialah sebuah komun yang terletak di komun Somme di Picardie di utara Perancis.
Alidad

Alidad ialah sebuah alat yang digunakan untuk melihat objek jauh dan menggunakan garis penglihatan untuk melakukan sesuatu tugas, contohnya melakar garisan kepada objek dengan menggunakan meja ukur, atau mengukur sudut objek tersebut dengan titik rujukan. Sudut boleh jadi pada satah mendatar, menegak atau apa jua satah. Kegunaan utama alidad ialah bagi membuat peta dengan satah mendatar.
Pada mulanya alidad menjadi sebahagian daripada beberapa jenis alat sains dan astronomi, dan pada suatu ketika alidad juga dikenali sebagai diopter.

Asal-usul

Perkataan "alidad" ialah terbitan perkataan Arab العهدة al-idhadah, "pembaris".
Alidad yang terawal dibuat daripada batang dengan sebuah bilah pada kedua-dua bahagian hujung. Setiap bilah mempunyai lubang, alur atau penanda. Pemerhati dapat melihat objek jauh melaui lubang atau alur tersebut dan menandakan kedudukannya pada skala yang terdapat pada alidad. Alidad dibuat daripada besi, kayu, gangsa atau bahan-bahan lain.
Blade 9

Penerangan

Sebuah siri permainan video dunia fantasi dan aksi 3D yang direka khas untuk menikmati gelanggang PvP serta pengalaman PvE. Permainan ini juga penuh dengan jalan cerita, peta penjara bawah tanah serta 9 kelas senjata yang unik.

Corak permainan

Sempadan tidak terbatas di antara kelas akan membolehkan pemain memiliki kebebasan sepenuhnya untuk meningkatakan watak di dalam pelbagai cara. Dengan sistem konfigurasi dual terbaru, pemain dapat menggunakan efek kemahiran dengan senjata tambahan. Selepas pemain melakukan mantera pengikatan 'jiwa senjata' yang memerlukan jiwa pemain dicas untuk mendapatkan tujahan kuasa yang kuat. Pemain mampu menunggang dan meningkatkan kepantasan pergerakan ke sesuatu tempat. Ciri-ciri unik yang terdapat pada tunggangan membolehkan pemain menunggangnya untuk merentasi sempadan dan wilayah, malah wilayah akuatik terdapat di dalam permainan video ini. Pengenalan kepada ‘merge stone’ membolehkan pemain membina watak versi tersendiri. Penerokaan bawah tanah juga salah satu ciri utama di dalam permainan video ini. Pemain akan menghadapi penerokaan yang pelbagai tahap kesukaran di mana mereka berjuang demi mendapatkan tempat tertinggi. Versi pertarungan terkini iaitu PvP, pemain harus melibatkan diri dalam 3 pasukan fraksi yang berbeza. Perwakilan fraksi sendiri akan dikumpulkan bersama sebagai kekuatan utama dan bakal menentang pasukan lawan. Banyak ganjaran menarik jika salah satu pasukan menang.

Watak

Pada permulaan permainan, pemain diberi 3 senjata kelas yang berbeza iaitu pedang, busur panah dan tongkat sakti. Pemain hanya boleh memilih salah satu senjata bagi menetapkan kelas utama. Tetapi sebaik sahaja pemain mencapai tahap 20, pemain diberi satu lagi slot kelas kedua. Setiap kelas yang dipilih mempunyai peringkat tertentu setelah pemain mencapai tahap 30. Pemain boleh memilih satu daripada dua peringkat kelas. Jika memilih pedang, pemain boleh memilih lembing atau kapak; busur panah - kipas atau kuku; tongkat sakti - sihir atau harp.

Kelebihan

Pada permulaan permainan, pemain juga diberi 3 kelebihan yang berbeza. Setiap satu berkaitan dengan senjata yang dipilih oleh pemain. Jika pemain telah memilih satu jenis kelebihan bagi kelas utama, pada tahap 20 pemain boleh memilih salah satu lagi jenis kelebihan berdasarkan kelas senjata kedua yang dipilih.

Tunggangan

Pemain akan diberikan tunggangan (kuda) secara percuma jika pemain menyiapkan quest tertentu pada permulaan permainan.
Harvest

Sejarah Kumpulan

Kumpulan 'Harvest telah ditubuhkan pada Julai 2012. Kumpulan ini telah ditubuhkan bersama tiga kumpulan lain iaitu DIY♡, Peaberry dan Green Fields dan menjadi sebahagian dari "Hello! Project SATOYAMA Movement".
Kampung Banggol Kulim, Tanah Merah

Poskod

Poskod yang digunakan di Kampung Banggol Kulim, Tanah Merah, Kelantan adalah 18500.
Arab Kristian

Sejarah

Pada beberapa era dalam sejarah, Arab Kristian telah hidup secara agak amannya bersama-sama penganut agama-agama lain di Timur Tengah (khususnya Islam dan Yahudi). Walaupun selepas perkembangan pesat agama Islam dari abad ke-7 M dan seterusnya, banyak penganut Kristian memilih untuk tidak menganut agama Islam sebaliknya mengekalkan kepercayaan agama mereka. Sebagai "Ahli Kitab", penganut Kristian di daerah tersebut diberikan hak-hak tertentu di bawah hukum Islam teori Syariah untuk mengamalkan agama mereka bebas dari gangguan atau hukuman (dalam restrictions tertentu mengenai sifat pada ibadah awam).
Arab Kristian telah wujud lebih awal daripada golongan Arab Muslim, sebagaimana ada banyak puak-puak Arab telah menganut agama Kristen sejak abad pertama, termasuk golongan Nabatean (yang merupakan keturunan Aramea) dan Ghassanid (yang asalnya Qahtani dan bercakap Bahasa Arab-Yaman dan juga Yunani), yang melindungi batasan tenggara Empayar Byzantin di utara Arab. Arab Kristian memberikan banyak sumbangan kepada tamadun Arab dan masih lagi berbuat sedemikian. Sesetengah penyajak tinggi pada masa tertentu adalah Arab Kristian, dan banyak Arab Kristian adalah pakar perubatan, penulis, pegawai kerajaan, dan orang-orang kesusasteraan.

Pengenalan

Dalam sejarah, beberapa penyebar Kristian dihukum sebagai penyelewang di bawah pemerintahan Byzantine (seperti Monophysites). Sebenarnya Arab Kristian mula menikmati lebih kebebasan beragama di bawah pemerintahan Muslim daripada yang mereka alami semasa di bawah pemerintahan Byzantine.
Tidak semua Arab Kristian di Timur Tengah menganggap diri mereka sebagai etnik Arab, walaupun mereka mengaku perkataan Arab berlainan, terpulang kepada aspek mana mereka ingin ditekankan (politik, bahasa, etnik). Contohnya, sesetengah orang Maronite Lebanon sehingga kini menganggap mereka adalah waris kepada bangsa kuno Phoenicians atau Mardaites dan menghadkan pengenalan bangsa Arab pada orang yang tinggal di Arab Saudi dan negara-negara Teluk. Sebaliknya, sesetengah nasionalis Arab yang amat berpengaruh adalah Kristian Ortodoks seperti Michel Aflaq, pengasas Parti Baath, George Habash, pengasas Barisan Popular untuk Pembebasan Palestin, dan Constantin Zureiq.

Doktrin

Seperti Arab Muslim dan Arab Yahudi, Arab Kristian juga merujuk kata ganti nama Tuhan mereka sebagai Allah. Kegunaan perkataan Allah dalam gereja-gereja Arab Kristian asalnya dari sebelum kemunculan Islam lagi. Pada masa kini, terutamanya sejak pertengahan 1800an, sesetengah Arab Kristian dari wilayah Levant (Syria, Lebanon, Jordan dan juga wilayah Palestin) telah bertukar mazhab gereja mereka ke mazhab gereja Protestant, terutamanya dari aliran Baptis ataupun Metodis. Ini adalah disebabkan oleh pengaruh penyebaran missionary ajaran ini dari Barat, terutamanya dari Amerika.
Super Junior

Sebelum debut

Sejak tahun 2000, syarikat rakaman SM Entertainment mengadakan ujibakat tahunan bagi mencungkil bakat baru di Korea berikutan kejayaan artis-artis dibawah syarikat rakaman ini seperti H.O.T dan S.E.S. Pada tahun 2010, syarikat rakaman itu mengadakan ujibakat di luar negara di Beijing di mana Han Geng telah dipilih di antara 3000 peserta. Leeteuk, Heechul, Yesung, EunHyuk, Siwon dan Kibum dipilih daripada ujibakat tahunan syarikat tersebut manakala Kang-In, Shindong, SungMin, DongHae dan Ryeowook pula dipilih daripada ujibakat yang ditaja oleh SM Entertainment.
Masjid Al-Taqwa, Perumahan Dato' Shahbandar

Pentadbiran

Masjid Al-Taqwa memiliki nombor pendaftaran masjid No Daftar: MY-06-PKN-00009.
Indermashah dari Suruaso

Biografi

Munculnya nama Sultan Indermashah ini, berdasarkan surat yang diterima regent VOC di Padang dan Gabenor Belanda di Malaka, dimulai sejak tahun 1670 yang menyebut sebagai Raja Suruaso. Kemudian disusuli surat pada tahun 1678, dan oleh Jacob Pits dirujuk kepada Yang Dipertuan Inderma,. berdasarkan surat yang yang diterima pada tahun 1703, yang menyebut dirinya sebagai Indermashah dari Suruaso, dan mengaku ayahnya bernama Ahmadshah dari Pagar Ruyung - Surat dari putera Sultan Khalifatullah Indramashah.
Kemungkinan Sultan Indermashah naik tahta setelah meninggalnya Ahmadshah dari Pagar Ruyung pada tahun 1674, dan dari catatan Belanda juga menyebut pada tahun tersebut datang utusan dari Johor untuk mencari bantuan bagi raja Minangkabau berperang melawan raja Jambi.
Pada masa pemerintahan Sultan Indermashah, pada tahun 1677 para perantau Minangkabau yang bermukim di Rembau, Sungai Ujong dan Naning, meminta kepada Yang Dipertuan Pagar Ruyung untuk dikirim raja bagi mereka dan waktu itu dikirim salah seorang kerabat Raja yang bernama Raja Ibrahim.
Pada tahun 1716, Sultan Indermasyah mengutus saudaranya yang bernama Abdul Jalil Rahmat Shah I dari Siak untuk mewakili dirinya dalam menyelesaikan kesepakatan dagang dengan pihak VOC, pada awalnya pihak Belanda menolaknya, namun kemudian kembali datang surat dari Yang Dipertuan Pagar Ruyung, yang menegaskan status dari pada Sultan Abdul Jalil tersebut.
Keberadaan Sultan Indermashah ini masih dapat diketahui berdasarkan kaitannya dengan pihak Belanda merujuk surat yang diterima regent VOC pada tahun 1724, 1727, dan terakhir 1730.